Уважаеми колеги,

Предвид извънредната епидемиологична обстановка и разпоредбите на университетското ръководство, изпитът по Нова българска история в рамките на ликвидационната сесия (студенти от всички специалности на ИФ редовно обучение – както четвъртокурсници, така и семестриално завършили) ще се проведе на 13 юни, събота, от 10,00 ч. и ще бъде в електронна форма през муудъл (<https://elearn.uni-sofia.bg/>). Ще включва само тест. По изключение и само за настоящата ликвидационна сесия устният изпит отпада.

За тази цел студентите, желаещи да се явят на изпита, трябва да предприемат НЕПРЕМЕННО следните действия:

1. Да проверят дали профилът им в муудъл е **активен** и дали имат **достъп** до него. Ако нямат достъп, да предприемат нужните действия, за да го активират. Технически е невъзможно студентът да бъде изпитан чрез електронната система, ако не фигурира в нея и/или ако не може да си влезе в профила по някаква причина (забравена парола и пр.) При технически проблем от подобно естество, да се свържат с Доника Цановска на имейл donika.ts@abv.bg
2. Да се свържат по телефона с отдел Студенти за генериране на протокол като се съобразят с графика, който е посочен на университетския сайт, в срок до **5 юни** 2020 г. (петък). Срокът е абсолютно краен, желателно е контактът да бъде осъществен по-рано.
3. След като са се свързали с отдел Студенти, да информират до **7 юни** (неделя) по имейла гл. ас. д-р **Светослав Живков**, че ще се явят на изпит по Нова българска история. Въпросното писмо до д-р Живков НЕПРЕМЕННО трябва да съдържа следната информация: 1. **Трите имена** на студента; 2. **Специалността** му; 3. Факултетния му номер. 4. **Двете имена, с които е регистриран в муудъл** (в общия случай това са първото име и фамилията, но има и изключения); 5. **Имейлът, с който е регистриран в муудъл** (подчертавам – имейлът, с който е регистриран в муудъл, а не който и да е активен имейл). **Втората, четвъртата и петата стъпка са изключително важни**, за да може студентът да бъде „вкаран“ в системата и да получи достъп до теста на 13 юни. Колкото по-скоро извършите въпросните дейности, толкова по-добре. 7 юни е крайният срок. Желателно е студентите да са изпратили информацията по-рано. Имейлите на д-р Живков са старият - zhivkov\_sv@yahoo.com и szhivkov@uni-sofia.bg
4. При правилно изпълнени горните стъпки, на **8 юни** (понеделник) ще бъдете „записани“ за дисциплината **Нова българска история летен семестър 2019/2020 г**. и ще имате възможност на 13 юни да попълните теста. Студентите от специалност История ще бъдат включени в групата на третокурсниците от специалност История. Респективно, студентите от специалности История и география, История и философия, МСЮЕ и Етнология ще бъдат включени в групите на колегите им третокурсници от съответната специалност. Студентите от специалности Архивистика и документалистика, Хебраистика и Археология, ще бъдат включени в групата третокурсници от специалност Етнология.
5. При правилно изпълнени горните стъпки, ако на **9 юни** (вторник) студент **няма достъп** до Нова българска история летен семестър 2019/2020 г., то той трябва да **информира** д-р Живков по имейла.
6. В деня и часа на изпита, 13 юни, 10,00 ч., да са влезли в системата от **надежден компютър** (настолен компютър или лаптоп, не смартфон или таблет) и при **надеждна интернет връзка**.
7. Last but not Least да са се подготвили солидно за изпита по Нова българска история. Параметрите за постигане на „позитивна“ оценка (различна от слаб 2) остават същите – **постигане на 50% резултат на теста**.

С Уважение:

д-р Светослав Живков